Fanny Clar

Fanny Clar, bet ganet d'ar 17 a viz C'hwevrer 1875 e Pariz (Seine d'ar mare-se, Bro-C'hall) hag aet da Anaon d'an 20 a viz C'hwevrer 1944, a oa ur stourmerez sokialour c'hall.

Kazetennerez er pemdeziegoù Le Soir ha L'Humanité he devoa kenlabouret gant kelaouennoù all, La Guerre sociale, Le Bonnet rouge ha Populaire en o zouez.

Ouzhpenn he stourmoù evit ar merc'hed hag evit ar peoc'h he devoa skrivet barzhonegoù, romantoù ha pezhioù-c'hoari. Degemeret e voe e Kevredad lennegourien Bro-C'hall e 1924.

Dre m'he devoa graet anaoudegezh, kenkent ha 1913, gant Miguel Almereyda — tad ar filmaozer Jean Vigo — he devoa kemeret perzh er film L'Atalante o terc'hel roll mamm an harozez "Juliette" (Dita Parlo).

Rummad:Aktourezed Bro-C'hall
Rummad:Ganedigezhioù 1875
Rummad:Marvioù 1944